Az Egressy Béni Városi Művelődési Központ nyári napközis táborai – 2024
2024-03-21 - 2024-06-30
2024. július 01-05., 08.00-16.00 – színjátszó tábor Laboda Róberttel. Korcsoport: 9-14 év. Részvételi díj: 70,- €. Jelentkezési határidő: 2024. június 15.
2024. július 08-12., 08.00-16.00 – néptánc tábor Madari Katalinnal és Nagy Jánossal.Korcsoport: alapiskola 1-4. Évfolyam. Részvételi díj: 70,- €. Jelentkezési határidő: 2024. június 30.
JELENTKEZÉS:
Bajkai Csengel Mónika, T: +421 907 799 823, vmk.taborok@gmail.com
Az ár tartalmazza az ebéd, a frissítő a foglalkozások költségeit.
Támogató: KULTMINOR – Fond na podporu kultúry národnostných menšín

Birdo Az év madárfotósa 2024 nemzetközi fotópályázat
2024-04-23 - 2024-06-16
A Birdo Az év madárfotósa Magyarországon az egyetlen olyan fotópályázat, amelynek a madarak a főszereplői. A madarak jelen vannak mindenütt, így a pályázaton bárki részt vehet, aki nyitott szemmel járja a világot, és felismeri a madarak szépségét a parkban, a kertben vagy akár a városi dzsungelben is. A madarak változatossága, ezt már az előző évadok igazolták, színes versenyt ígér. Akármilyen madárfotóval azonban nem lehet pályázni, a Birdoetikus elvek alapján fotózott képeket vár. Elvárás, hogy a fotós a madarakat szaporodásukban, pihenőhelyükön, vagy természetes mozgásukban ne akadályozza.
A kiírók küldetésüknek tartják, hogy a maguk eszközeivel segítsék a hazai madárvédelmet, ezért meghirdették a Madárvédelem kategóriát, platformot nyújtvaa madárvédelmi témájú fotósorozatoknak. A madárfotósok emellett még kilenc kategóriában versenyezhetnek, nevezési díj nélkül. A pályázat sem fotós szakmai múlthoz, sem életkorhoz nem kötött. Az összesített győztes a Birdo Az év madárfotósa címet és a fődíjat is hazaviheti. A 21 év alatti fotósok a Birdo Az év ifjú madárfotósa címért és a vele járó fődíjért is versenyeznek, és eldől az is, hogy melyik kép lesz 2024-ben a Birdo Az év madárfotója.
A Birdo nemzetközi, ezért ebben az évben a kiírók két új, külföldirésztvevőt kértek fel a hét tagú zsűribe, akik szakértelmükkel és nemzetközi rálátásukkal segítik a beérkezett fotók objektív és szakszerű értékelését.SvetlanaIvanenko az orosz Union of Wildlife Photographers egyik alapítója, kiállítások és expedíciós fotóprojektek szervezője, számos rangos nemzetközi verseny díjazott fotográfusa. TerjeKolaas norvég természetfotós amellett, hogy könyvet írt a madárfotózásról, a Nord Egyetemen fajmeghatározási kurzusokat tart és rendszeresen utazik szerte a világban, madárfotós témákat keresve. A Birdo zsűrijétkét új magyar tag is erősíti, Lóki Csaba természetfotós, valamint Szilágyi Attila fotós, aki a Hortobágyi Nemzeti Park természetvédelmi őreként hivatásának tartja a természet és a madarak védelmét.
A kétfordulós pályázat nevezési időszaka 2024. június 16-ig tart.
A zsűri egy előválogatás után pontozza a második körbe jutott fotókat, így alakul ki a végeredmény.A nyilvános eredményhirdetés helyszíne és időpontja: Fővárosi Állat- és Növénykert, 2024. november
A kiírás részletes feltételei a pályázat weboldalán olvashatóak:bird-o.hu

A Birdo Az év madárfotósa 2024 támogatói:

Magyar Madártani és Természetvédelmi Egyesület
Fővárosi Állat- és Növénykert
Száz Völgy Természetvédelmi Egyesület
EurofinsAnalyticalServices Hungary

További információ:
Awad Abdel Halim Doris, S. Takács Zsuzsanna
info@bird-o.hu

Felhívás a XIX. Felvidéki Tudományos Diákköri Konferencián való részvételre
2024-04-29 - 2024-09-22
A Szlovákiai Magyar Tudományos Diákköri Tanács (SZMTDT) a Selye János Egyetem (SJE) a Nyitrai Konstantin Filozófus Egyetem Közép-európai Tanulmányok Kara (NYKFE KeTK) a Jedlik Ányos Polgári Társulás és a Diákhálózat (DH) mint főszervezők közreműködésével, az OTDT Tudományos Diákkörök Határok Nélkül (HTDK) programja, a Selye János Egyetem Hallgatói Önkormányzata (SJE HÖK) valamint a Szlovákiai Magyar Akadémiai Tanács (SZMAT) védnöksége alatt meghirdeti 2024-re Felvidéki Tudományos Diákköri Konferenciát (FTDK).
A konferencia időpontja és helyszíne: 2024. november 21–22., Komárom, Selye János Egyetem. A rendezvényt a Kulturális és Innovációs Minisztérium, a Nemzeti Kulturális Támogatáskezelő és a Nemzeti Tehetség Program támogatja.
Általános részvételi feltételek
A konferencián versenyzőként részt vehetnek a szlovákiai vagy csehországi felsőoktatási intézmények azon hallgatói, akik a meghirdetett jelentkezési határidő naptári évében osztatlan vagy alapszintű vagy mesterszintű képzésben vettek részt. A konferencián való részvételi lehetőség adott a szlovákiai vagy csehországi származású nem magyarországi felsőoktatási intézmények hallgatói számára is.
A konferencia nyelve: magyar. Lehetőség van azonban szlovák, cseh, angol vagy (egyeztetés nyomán) más idegen nyelvű pályamunkával való nevezésre is, amennyiben a versenyző készít egy rövid magyar nyelvű rezümét, valamint a konferencián magyar nyelven mutatja be munkáját.
Idegen nyelvű dolgozat esetén az SZMTDT, kiemelten támaszkodva a SZMAT segítségére, bármilyen egyedi tématerülethez segít magyar szaknyelvi felkészítő-konzulenst keresni a magyar nyelvű előadás elkészítéséhez.
Nevezni önképzési céllal készült diáktudományos tevékenységet dokumentáló pályamunkával lehet.1
A nevezési feltételek a következők:

TDK-konferenciát szervező intézmények diákjai (csoportos nevezési jog)

Ezen diákoknak kötelező részt venniük az anyaintézményük által szervezett Intézményi (egyetemi, kari vagy tanszéki) Tudományos Diákköri Konferencián (ITDK). Az ITDK zsűrik által az FTDK-n való induláshoz megfelelő színvonalúnak talált pályamunkák az FTDK-ra közvetlenül nevezhetők.

TDK-konferenciát nem szervező intézmények diákjai (egyéni nevezési jog)

Azon intézmények hallgatói, akiknek az anyaintézményei nem szerveznek tudományos diákköri konferenciát, ill. azon szakok hallgatói, akiknek a szakterületén az anyaintézmény nem szervez intézményi, kari, tanszéki fordulót, egyenesen az FTDK-ra jelentkezhetnek (egyéni jelentkezés).
Az egyéni jelenkezők között számítunk olyan diákok jelentkezésére,
– akik anyaintézményük TDK (ŠVOČ – Študentská vedecká odborná činnosť/ŠVOUČ – Študentská vedecká odborná a umelecká činnosť) rendezvényén már részt vettek pályamunkájukkal. Számukra a ŠVOČ/ŠVOUČ részvételt igazoló dokumentum benyújtása a nevezés jogalapja, valamint olyanokéra is,
– akik még nem vettek részt semmiféle előválogató versenyen. Számukra a nevezés jogalapját egy, a szakterületükön egyetemi vagy akadémiai közegben dolgozó szakembertől származó, a dolgozat ismerete alapján született nevezési ajánlás jelenti.
Abban az esetben, ha a diáknak nincs lehetősége közvetlenül olyan szakembert megszólítani, aki a munkáját az FTDK-ra ajánlhatná, a XIX. FTDK szervezői segítik dolgozatát a megfelelő szakemberhez közvetíteni.
Eljárási mód

a pályamunkák nevezése

A pályamunkákat az ftdk.ujs.sk honlapon található elektronikus nevezési lap kitöltésével kell nevezni.
Az elektronikus nevezés kötelező részét alkotja a bemutatásra szánt dolgozat egy oldalas összefoglalója magyar és angol/német nyelven (rezümé, 1800 karakter).
Egyéni jelentkezők esetében a ŠVOČ részvételt igazoló dokumentum vagy a szakmai referenciát adó nevezési ajánlást is szükséges csatolni. Ezt a dokumentumot az ftdk2024@ujs.sk e-mailcímre kérjük elküldeni, az üzenet témájában feltüntetve az „IGAZOLAS” vagy az „AJANLAS” szót (diakritika nélkül), és a szekció megnevezését.
Pályamunkát nevezni 2024. szeptember 22-ig lehet.

a pályamunkák benyújtása

A pályamunkát kizárólag elektronikusan lehet benyújtani az ftdk.ujs.sk honlapon. Szükséges továbbá a nevezés részenként a pályamunkával kapcsolatban nyilatkozni a munka eredetiségéről (plágium kizárása).
A dolgozatra és a dolgozatba semmiféle azonosításra alkalmas adat nem kerülhet, csak a dolgozat címe.
A 36. OTDK Központi felhívása tartalmazza a pályamunkákra vonatkozó formai követelményeket, melyek elérhetőek az https://otdk.hu/otdk/palyamunkak-kovetelmenyei címen.
A plágium kizáró ok.
A pályamunka feltöltésének határideje: 2024. szeptember 22.

a pályamunkák szakmai bírálata

Minden benyújtott pályamunka szakértői bírálatot kap. A pályázók az elkészült szakmai bírálatokat azok elkészülésével párhuzamosan, folyamatosan, de legkésőbb 2024. november 10-ig megkapják.

jelentkezés a XIX. FTDK-n való személyes részvételre

A Komáromban 2024. november 21–22-én megrendezésre kerülő konferenciára a pályamunkák szerzőin és konzulensein kívül hívjuk és várjuk az FTDK iránt érdeklődő diákokat és szakembereket is. A jelentkezés technikai részletei (jelentkezési lap, határidők stb.) az ftdk.ujs.sk honlapon folyamatosan frissítésre kerülnek 2024 augusztusától.
A konferenciára regisztrációs díj nincs. A konferencia résztvevőinek ebédet, vacsorát és frissítőket biztosítunk a konferencia ideje alatt. Szállást is a jelentkezési lapon lehet majd igényelni.

a XIX. FTDK versenyeinek lebonyolítása

Az FTDK szekcióit a beérkezett dolgozatok számának és arányának függvényében alakítjuk ki. A szekciókban rangos szakmai zsűri figyeli és értékeli a pályamunkák előadásait.
A konferencián a versenyzőket a szekciózsűrik ajánlása alapján díjazzák. A zsűri döntése alapján helyezést elérő diákok ösztöndíjban és tárgyjutalomban részesülnek, a legszínvonalasabb munkák ajánlást kapnak a 2025 tavaszán megrendezendő 37. Országos Tudományos Diákköri Konferencián (OTDK) való részvételre.
Személyes elérhetőségek:
Bukor József, Hernády Adrienn
Selye János Egyetem Rektori Hivatal, Tiszti Pavilon épülete
Postacím: P.O. Box 54., Komárno, 945 01
E-mail: ftdk2024@ujs.sk
Bartalos Mónika, Diákhálózat – Študentská sieť, Klariská 7, 811 03 Bratislava
E-mail: ftdk@diakhalozat.sk

Pegazus Alkotópályázat
2024-05-06 - 2024-07-01
A Szlovákiai Magyar Írók Társasága idén is meghirdeti irodalmi alkotópályázatát szlovákiai lakhellyel rendelkező alkotók részére az alábbi kategóriákban:

kategória: vers
kategória: próza

Beküldési határidő: 2024. július 1.
Pályázhatnak önálló kötettel még nem rendelkező szerzők, magyar nyelvű alkotásaikkal. Korhatár nincs. A pályázatra érkezett munkák mindegyikéhez a megbízott mentor javaslata szükséges ahhoz, hogy az arra érdemes mű, illetve annak szerzője a bírálóbizottság elé kerüljön. Próza esetében a mű terjedelme nem haladhatja meg a 12 000 karaktert. Líra esetében egy szerző öt verssel nevezhet be. A pályázatra kizárólag olyan művek nevezhetők, melyek sem online, sem nyomtatott formában nem jelentek meg, megjelenésük jelenleg nincs folyamatban és a pályázat lezárulásáig nem is várható.
A pályázó feladata:
A felsorolt mentorok – Z. Németh István, Póda Erzsébet, Morva Mátyás, Hogya György, Király Anikó – közül minden pályázó kiválaszt egyet, akivel dolgozni szeretne.
Ha ez megtörtént, jelentkezik a Társaság titkárságán (elérhetőségek: mobil: 0911239479, e-mail: szmit@szmit.sk) ahol postafordultával megkapja a mentor elérhetőségeit.
A szerzőnek a mentor nyújt segítséget abban, hogy a bírálóbizottság elé színvonalas pályamű kerüljön.
Végezetül a pályázó a mentortól begyűjti az 5 – 10 soros ajánlást, és azzal együtt adja le a pályázatát, elektronikusan is.
A pályázat jeligés. A pályázatokat elektronikusan kell leadni a szmit@szmit.sk e-mail címre. Tárgy: Pegazus Alkotópályázat. A jeligét, az ajánlást, nevet, címet és a telefonszámot is kérjük külön levélben elküldeni. A jelige az oldalszámokkal ellátott kézirat minden oldalán szerepeljen!
Az értékelésről szakmai zsűri gondoskodik: Petőcz András Babérkoszorú-díjas és József Attila-díjas költő és író, Gál Éva irodalomtörténész, Bolemant László költő, műfordító.
A díjak, mindkét kategóriában: értékes könyvcsomag, meghívás a XXVI. Fiatal Írók Táborába, publikálási lehetőség az Opus irodalmi folyóiratban.
Az ünnepélyes eredményhirdetés az augusztusi XXVI. Fiatal Írók Táborában lesz. Pontos időpontról később tájékoztatjuk az érintetteket.

Selye 100 szakmai nap
2024-05-17 - 2024-08-12
A Selye János Gimnázium Király Püspök Alapítványa együttműködve a Tihanyi Bencés Apátsági Múzeummal az idei iskolai évben meghirdeti a Selye 100 pályázatot, amelynek célja iskolánk névadójának, Selye Jánosnak, kutatásainak és korának bemutatása.
2024-ben lesz a centenáriuma annak, hogy a világhírű kutató leérettségizett a komáromi bencés gimnáziumban.Ez az évforduló kitűnő alkalom arra, hogy diákjainkhoz közelebb hozzuk Selye János személyét. A pályázatba szeretnénk bekapcsolni testvériskoláinkat és régi, bencés hagyományokkal büszkélkedő partneriskoláinkat is, vagyis a budapesti Szent István Gimnáziumból, a székelyudvarhelyi Tamási Áron Gimnáziumból és a győri Czuczor Gergely Bencés Gimnázium és Kollégiumból 3-3 diákot és felkészítő tanárát szívesen látjuk a 2024. május 13-án (hétfőn)900 órakor megrendezésre kerülő szakmai napon iskolánk dísztermében.
A versenyzők a következő kategóriákban mutathatják be önálló munkájukat:

Selye János nyomában – Selye életének, kutatásának helyszínei
Selye János, a kutató – Selye kutatásainak vagy azok egy részének bemutatása
Bencés gimnáziumok a történelem viharaiban – iskolák a 20. század első felében

Kérjük, hogy a versenyzők munkájukról készítsenek bemutatót (pptx, prezi) a szakmai napra, ahol 15 percben bemutatják kutatásuk tárgyát, másrészt egy max. 1 oldalas word-dokumentumban előzetesen küldjék el munkájuk lényegi összefoglalóját, feltüntetve az iskola és a felkészítő tanár nevével a következő címre: posta@sjg.skés kérjük, a tárgyban tüntessék fel: „Selye_100”!
A szakmai nap zsűrijét Barkó Ágoston atya, történelemtanár, a Tihanyi Bencés Apátsági Múzeum igazgatója, a zsűri elnöke, Bödők Gergely történész, iskolánk volt diákja, PhDr. Deák Irén, iskolánk volt történelemtanára,Vanya Péter, a Dunamenti Múzeum történésze és MUDr. Kiss László, felvidéki orvos-történész alkotják.
A pályázatot a Király Püspök Alapítvány pénzjutalommal, a Tihanyi Apátság Múzeuma értékes tárgyi jutalommal segíti. Reméljük, hogy Selye János életének és kutatásainak e szakmai nap keretén belül sikerül nívós munkákat és méltó emléket állítanunk, amelynek részesei lehetnek nemcsak iskolánk, de partneri tanintézményeink tanárai és diákjai is.
A szakmai napra május 13-án, hétfőn 9.00 órai kezdettel kerül sor.
A részletes program:
9.00 Ünnepélyes megnyitó – Keszegh Béla, Komárom város polgármestere, Orosz Örs, Nyitra Megye kulturális és turisztikai bizottságának elnöke és Andruskó Imre, a SJG igazgatója
9.30 A pályamunkák bemutatása – „játékmester“ Elek József, a Selye János Gimnázium tanára
12.00 Ebéd
13.00 Ünnepélyes eredményhirdetés – Barkó Ágoston atya, a zsűri elnöke
A részvevők nevét és ebédigénylésüket kérjük írásban, telefonon vagy e-mailben 2024. április 12-ig jelezni. Útiköltséget nem áll módunkban téríteni.

A Nemzetközi Kamarazenei Mesterkurzusok 27. évfolyama
2024-05-23 - 2024-07-10
Szlovákiában a múlt század második felében a kamarazenélésnél szinte minden műfaj nagyobb népszerűségnek örvendett: a népzene, világzene és a jazz jobban előtérbe kerültek. A fiatalabb korosztály tagjai – akik komolyzenével foglalkoztak – inkább a szóló pályafutásukat bontakoztatták ki, pedig a kamaramuzsika lényege épp az együtt zenélés örömében rejlik.
Ezért merült fel az egykori szervezőkben a komolyzenei mesterkurzusok megrendezésének ötlete. Mára sikeres, szép számú résztvevői gárdát felsorakoztató hagyománnyá nőtte ki magát a rendezvény.
A mesterkurzus célja mindig is az volt, hogy a fiatal zenészekkel megismertessék a kamarazenélés szépségeit és technikáját. A résztvevők olyan fiatalok, akik konzervatóriumokban, illetve zeneművészeti egyetemeken tanulnak, és a nyári hónapokban kiváló mesterek segítségével szeretnék tökéletesíteni a tudásukat.
A mesterkurzusok növendékei naponta, három idősávban gyakorolnak, reggel, délután és esténként. A repertoár begyakorlásának a végén pedig két záróhangversenyt tartanak a nagyközönségnek. Idén a záróhangversenyekre augusztus 2-án és 3-án kerül sor a Tiszti Pavilon dísztermében.
A kurzusok művészeti vezetője és alapítója, a Harmónia-díjas Török Ferenc, a Pozsonyi Konzervatórium kamarazene- és hegedűművész professzora, egyben a világhírű Moyzes Quartet tagja.
OKTATÓK:
Dagmar LIVOROVÁ – operaének (a Pozsonyi Konzervatórium tanára)
Jozef HORVÁTH – hegedű (a Szlovák Filharmónia koncertmestere, a Pozsonyi Konzervatórium és Zeneművészeti Egyetem tanára)
Ivan DANKO – oboa (a Stuttgarti Opera első oboása)
Zuzana ČIŽMAROVIČOVÁ – zongora (zongoraművész, pedagógus)
TÖRÖK Ferenc – hegedű, brácsa (a Pozsonyi Konzervatórium tanára)
KRAMARICS Katalin – fuvola
Zuzana TÖRÖKÖVÁ – hárfa
Konstantin ILIEVSKY – zeneszerzés, zenekarvezetés
Az idei Nemzetközi Kamarazenei Mesterkurzusok 27. évfolyamára 2024. július 25. és augusztus 4. között kerül sor Komáromban.
A szervezők szeretettel várják a jelentkezőket! A jelentkezési lap ITT tölthető le. Jelentkezési határidő július 10-e.
Szervezők: Camerata Comorra Polgári Társulás, Egressy Béni Városi Művelődési Központ, Komáromi Művészeti Alapiskola
Bővebb információ: Bajkai Csengel Mónika (a tanfolyam koordinátora), e-mail: csengel.monika@gmail.com, T: +421 907 799 823

XXV. ŐSZIRÓZSA magyarnóta-énekesek országos versenye
2024-05-29 - 2024-09-15
A Csemadok Országos Tanácsa megbízásából a Csemadok Nagykürtösi Területi Választmánya 2024. október 12-13-án rendezi meg a XXV. ŐSZIRÓZSA magyarnóta-énekesek országos versenyét.
Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2024. szeptember 15-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku, 991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA”.
Az érdeklődők bővebb tájékoztatást kérhetnek a Csemadok NTV telefonszámán: 0907 85 62 96. A jelentkezőknek részletes információt küldünk. A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

Pályázati felhívás a Kárpát-medencei Tehetségkutató Alapítvány programjában való részvételre
2024-06-01 - 2024-06-30
A Kárpát-medencei Tehetségkutató Alapítvány tehetségeket támogató programja első lépéseként várja olyan, Kárpát-medencei, kiemelkedő tehetségű, 14 és 30 év közötti, nappali tagozatos képzésben résztvevő fiatalok jelentkezését, akik: kimagasló tanulmányi eredménnyel rendelkeznek,· országos, illetve nemzetközi tanulmányi, művészeti és sportversenyeken dobogós· helyezést értek el, kutatási eredményeiket publikálták,· motiváltak, szorgalmasak, kitartóak, elkötelezettek céljaik megvalósításában,· bár nem vettek részt, illetve nem szereztek dobogós helyet tanulmányi versenyeken, de· úgy érzik, kiemelkedően tehetségesek.
Az Alapítvány által kiválasztott fiatal tehetségek egyénre szabott támogatásban részesülnek. Ennek során minden diák azt kapja, amire leginkább szüksége van a tehetsége kibontakoztatásához, mely minden esetben tartalmaz mentori támogatást. (Ezen túl esetlegesen részesülhet ösztöndíjban, támogatjuk képzéseit és konferenciamegjelenéseit, részvételét kulturális és sportprogramokon.)
A pályázatokat 2024. június 1. – 2024. június 30. között lehet benyújtani.
A pályázat beadásának határideje: 2024. június 30. 16 óra.
Jelentkezni a https://kmta.hu/ oldalon, a regisztráció menüpontban lehet. További információ az erdeklodes@kmta.hu e-mail címen

Megjelent a külhoni magyarok részére kiírt érettségi-felvételi előkészítő képzés ösztöndíjpályázata
2024-06-04 08:00 - 2024-08-01 12:00 (Europe/Bratislava)
A Külgazdasági és Külügyminisztérium ösztöndíjpályázatot hirdet érettségi-felvételi előkészítő képzésre felvidéki magyar nemzetiségűek számára a 2024/2025. tanévre. A képzés időtartama 10 hónap, mely idő alatt 45 ezer forintos havi ösztöndíjat, ingyenes szaktárgyi és/vagy magyar nyelvi képzést, ingyenes tankönyvellátást, ingyenes szállást és diákigazolványt, TAJ-szám jogosultságot biztosít.
A Balassi Bálint-ösztöndíjprogramon belül meghirdetett Márton Áron ösztöndíjpályázat célja felkészíteni azon határon túli magyar fiatalokat az emelt szintű érettségire, akik magyarországi felsőoktatási intézményben kívánják tanulmányaikat folytatni alap- és osztatlan képzésben.
Az előkészítő év során ismétlésre és kiegészítésre kerülnek a szülőföldi középiskolában tanult tantárgyak azon ismeretei, amelyek szükségesek a magyarországi érettségi vizsgák letételéhez. A KKM az ösztöndíjjal a szülőföldjén maradó értelmiség képzését és utánpótlását kívánja támogatni, leginkább azon felsőoktatási szakok esetében, amelyek a szülőföldön nem tanulhatók magyar nyelven.
Az érettségi-felvételi előkészítő képzésre a magyar nyelvtudás szintjének meghatározása után kis csoportokban kerül sor. A nem elégséges magyar nyelvtudással rendelkező hallgatók egyéves intenzív magyar nyelvoktatásban és a második félévtől szakmai előkészítésben (felvételi/érettségi szaktárgyak tanulása, a megcélzott felsőoktatási szaktól függően 2 vagy 3 tantárgy) vesznek részt. A megfelelő magyar nyelvtudással rendelkező hallgatók a pályázatban meghirdetett szakokhoz meghatározott két tantárgyból egyéves, intenzív felvételi/érettségi tantárgyi előkészítésben részesülnek. A képzés során a tantárgyankénti, heti 12-20 tantermi órát kiegészítik szakmai programok és közösségépítő, képességfejlesztő foglalkozások.
Az előkészítő képzés során a hallgatók részt vesznek a 2025. évi magyarországi általános felsőoktatási felvételi eljárásban. Ezen kívül a 2025. évi tavaszi érettségi időszakban a felsőoktatási felvételihez meghatározott 2 felvételi/érettségi tárgyból az egyetemek által megkívánt, illetve a várható ponthatár teljesítéséhez szükséges – emelt vagy középszintű magyarországi érettségi vizsgát tesznek. A letett érettségi vizsgák eredményének függvényében, a 2025. évi általános felsőoktatási felvételi eljárásban alkalmazott pontszámítás és felvételi besorolási döntés alapján kerülhetnek felvételre az általuk megjelölt magyarországi felsőoktatási intézmény alap- vagy egységes (osztatlan), nappali tagozatos, magyar állami ösztöndíjjal támogatott vagy önköltséges képzések egyikére a 2025/2026-os tanévre.
A képzés időtartama 10 hónap, 2024. szeptembere és 2025. júniusa között. A KKM az ösztöndíjas hallgatók számára a képzés időtartamára 45.000 forintos havi ösztöndíjat, ingyenes szaktárgyi és/vagy magyar nyelvi képzést, ingyenes tankönyvellátást, ingyenes szállást és diákigazolványt, TAJ-szám jogosultságot biztosít. A tervezett ösztöndíjas keretszám Felvidék esetében14 fő.
Pályázhat minden olyan szlovák állampolgárságú, magyar nemzetiségű személy, akire a szomszédos államokban élő magyarokról szóló 2001. évi LXII. törvény hatálya kiterjed, és szülőföldjén végezte középiskolai tanulmányait, illetve legkésőbb a 2023/2024-es tanév végéig érettségi vagy azzal egyenértékű, felsőoktatási intézménybe történő jelentkezésre jogosító bizonyítványt szerez.
A pályázat elektronikus beadási határideje 2024. augusztus 1. déli 12.00 óra.
A pályázat beadása a https://spjelentkezes.mdakft.hu oldalon keresztül elektronikusan történik, bővebb információk ezzel kapcsolatban itt érhető el.

Nyári tábor a gyermekeknek a 26. Mécs László Szabadegyetemen
2024-06-07 - 2024-07-08
A Csemadok Kassa-környéki Területi Választmánya a Csemadok Országos Tanácsa megbízásából az idén ismét megszervezi a 26. Mécs László Szabadegyetemet, Jászón az Autókemping területén, július 8. és 2024. július 14. között.
A Csemadok Kassa-környéki Területi Választmánya 2024-ben is meghirdeti a Gyermekek napközis nyári táborát, napi bejárással, július 9. és 12. között (kedd – péntek), Szepsi és a környező települések óvodásai, illetve kisiskolásai részére, óvónők felügyelete mellett.
A játszóházi és kézműves foglalkozások csupán magyar nyelven zajlanak.
Az egész napos játszóházi és kézműves foglalkozások keretén belül a gyermekek egy igazán színes, játékos tábor részesei lehetnek – az Autókemping zárt területén, festői környezetben, a premontrei apátság temploma, a jászói tó és a jászói barlang szomszédságában. Étkezést (tízórait, ebédet és uzsonnát) biztosítunk a gyerekeknek!
Részvételi díj: 12,- € / 1 nap, illetve 40,- € / 4 nap.
Játszóházi és kézműves foglalkozások: kézműves programok, nemezelés, selyemfestés, gyöngyfűzés, kosárfonás, mézeskalács készitése.
Ügyes kezek, hétköznapi tárgyak praktikus és díszítő elemekké varázslása, agyagozás, magos képek készitése.
Játszóházi foglalkozások, gipszfigurák festése, szalvéta dekupázs, papírfigurák készítése, arcfestés.
Továbbá, délutánként a gyermekeknek ismét lesz madárbemutató, tűzoltó bemutató és habparti, barlanglátogatás és lovaglás a gyerekek önbizalom fejlesztésére.
Levélcím és elérhetőség:
Érdeklődni és jelentkezni a következő címen és telefonszámokon lehet:
Személyesen a Csemadok Kassa-környéki Területi Választmány titkárságán, Szepsiben a Magyar Házban, (a Hviezdoslav utca 32. szám alatt, a volt gyerekkórház épületében), továbbá telefonon, levélben, e-mailben.
Postacím:
Csemadok Kassa-környéki Területi Választmány
Oblastný výbor Csemadok Košice-okolie
Hviezdoslavova 1320/32
045 01 Moldava nad Bodvou
Mobil: 00421 / 905 818 377 vagy 00421 / 0908 829 355
E-mail: csemadok.szepsi.tv@gmail.com; zborai.imre560210@gmail.com; balazsjudit@zoznam.sk.

Pedagógus zarándoklat
2024-06-14 13:00 | Több helyszín, Bény, Szlovákia
Június 14-én, pénteken 13.00 órai kezdettel szervezik meg a pedagóguszarándoklatot Bényben, gyülekező a bényi Magyarok Nagyasszonya-templomnál.
További részletek a plakáton olvashatóak.

Több mint szomszéd – pénteki program
2024-06-14 15:45 | Fő tér, Ipolyság, Szlovákia
Június 10-e és 16-a között szervezik meg a Több mint szomszéd – magyar kulturális hét Pozsonyban című rendezvénysorozatot Pozsonyban.
A június 14-ei, pénteki program:
15:45 Arizóna 15 (könnyűzenei koncert)
17:45 Cintányéros Cudar Világ, avagy az Operettszínház házhoz jön!
20:00 Ünnepélyes megnyitó
20:15 Karthago – 45 éve együtt (rock koncert)
Június 14–16. 10:00–18:00 A magyar turisztikai ügynökség kínálata.
Péntektől vasárnapig gasztronómiai és kézműves vásár / szegedi halászlé az óriásbográcsban.

Kiállításmegnyitó: Ezerarcú természet
2024-06-14 17:00 | Limes Galéria, Komárom, Szlovákia
Június 14-én, pénteken 17.00 órai kezdettel szervezik meg G. Holics Magdolna Ezerarcú természet című kiállítás megnyitóját a komáromi Limes Galéria Dúdor István termében.
További részletek a plakáton olvashatóak

Könyvbemutató: Felsőtúr – Falu a Korpona-patak völgyében
2024-06-14 17:00 | Kultúrház, Felsőtúr, Szlovákia
Június 14-én, pénteken 17.00 órai kezdettel szervezik meg Csáky Károly Felsőtúr – Falu a Korpona-patak völgyében című kiadványának bemutatóját a felsőtúri kultúrházban.
További részletek a plakáton olvashatóak.

Színház: Imádlak bakker!
2024-06-14 21:00 | Kultúrház, Nagytárkány
Június 14-én, pénteken 21.00 órai kezdettel mutatja be a Kassai Thália Színház Michal Tomasy Imádlak bakker! című vígjátékát Nagytárkányban.
Rendező Dudás Péter.

Konferencia: A barátság kötelez
2024-06-15 08:30 | Csillagház, Rimaszombat, Szlovákia
A Pósa Lajos Társaság június 15-én, szombaton 9.00 órai kezdettel szervezi meg Jókai Mór halálának 120., Feszty Árpád, Pósa Lajos és Herman Ottó halálának 110. évfordulója alkalmából „A barátság kötelez“ című emlékkonferenciát a rimaszombati Csillagházban.
A konferencia előadói és programja:
8:30 – 9:00 – Regisztráció
9:00 – 9:10 Megzenésített versek – előadó: Páko Mária Örömzene műhelye
9:10 – 9:15 Pósa Judit, a Pósa Lajos Társaság elnökének köszöntője
9:15 – 9:45 Egy barátság apropóján – Pósa Lajos és Herman Ottó – előadó: Dr. Bodnár Mónika etnográfus – néprajzkutató, a miskolci Herman Ottó Múzeum munkatársa.
9:45 – 10:15 Adalékok Apró Ferenc Pósa Lajos alakja Móra Ferenc tollán c. esszéjéhez Olvasóvá nevelés Az Én Újságom levelezési rovatában – előadó: Kun Miklós Jenő Pósa-kutató, Budapest.
10:15 – 10:45 A gyermekmotívum kulcsszerepe Jókai műveiben (különös tekintettel Az arany ember c. regényére és a Melyiket a kilenc közül? c. elbeszélésére) – előadó: Arany Lajos irodalomtörténész, Debrecen
10:45 – 11:20 Kávészünet
11:20 – 11:50 Gömör a magyar irodalomban a 19/20. század fordulóján – előadó: B. Kovács István gömörológus, Rimaszombat.
11:50 – 12:20 Történetek a sorok között – Az Én Ujságom szakmai szemmel – előadó: Farkas Zsuzsanna médiakutató, Budapest.
12:25 – 13:25 Ebédszünet
13:25 – 13:55 A lámpás én vagyok – A lámpás mi vagyunk. Bodon Lajos tanító felemelő története és Pósa Lajos emlékezete – előadó: Nagyné Dr. Batári Zsuzsanna néprajzkutató muzeológus, a Szentendrei Szabadtéri Néprajzi Múzeum tudományos és ismeretátadási igazgatója.
13:55 – 14:05 A Trianon utáni első magyar szobor avatása Felvidéken – rövidfilm vetítése a Szentendrei Szabadtéri Néprajzi Múzeum archívumából
14:05 – 14:15 A Feszty – körkép története – előadók : Bódi Boglárka, Pál Bianka és Tóth Emese – A Szombathy Viktor Alapiskola 7. A osztályos diákjai
14:15 – 14:45 Feszty Árpád, az újrafelfedezett festő – előadó: Görbe Márk művészettörténész, Budapest
14:45 – 15:15 Kingyesiek egymás között – Ami a gerendákról lemaradt – kerekasztal beszélgetés
15:15 – Zárszó
A rendezvény nyilvános, de regisztrációhoz kötött. Kérjük, részvételi szándékát jelezze 2024. június 9-ig a következő linken.
A rendezvény támogatója: Rimaszombat város.

Európai Régészeti Napok
2024-06-15 10:30 | Több helyszín, Fülek, Szlovákia
Június 15-én, szombaton 10.30 kezdettel szervezik meg Európai Régészeti Napok programját a füleki várban és a Városi Honismereti Múzeumban.
A részletes program a plakáton olvasható.

45. Cserháti Fesztivál Buzitán
2024-06-15 15:00 | Szabadtéri színpad, Buzita, Szlovákia
Június 15-én, szombaton 15.00 órai kezdettel szervezik meg 45. Cserháti Fesztivált a buzitai szabadtéri színpadon és annak környékén.
A részletes program a plakáton olvasható.

Több mint szomszéd – szombati program
2024-06-15 15:30 | Fő tér, Pozsony, Szlovákia
Június 10-e és 16-a között szervezik meg a Több mint szomszéd – magyar kulturális hét Pozsonyban című rendezvénysorozatot Pozsonyban.
A június 15-ei, szombati program:
15:30 Pósfa zenekar (népzenei koncert)
17:30 Infinity Neoton Show (könnyűzenei koncert)
20:00 Kovács Kati (könnyűzenei koncert)
Június 14–16. 10:00–18:00 A magyar turisztikai ügynökség kínálata.
Péntektől vasárnapig gasztronómiai és kézműves vásár / szegedi halászlé az óriásbográcsban.

Pintér Béla koncert Nagybalogon
2024-06-15 16:00

Ipolyfeszt –Ipolyviski program
2024-06-15 17:00 | Tájház, Ipolyvisk, Szlovákia
Június 15-én, szombaton 17.00 órai kezdettel szervezik meg az Ipolyfeszt ipolyviski rendezvényét az ipolyviski tájházban s annak udvarán.
A részletes program a plakáton olvasható.

Jótékonysági koncert
2024-06-15 19:00 | Focipálya, Madar, Szlovákia
Június 15-én, szombaton 19.00 órai kezdettel szervezik meg a jótékonysági koncertet a madari focipályán egy helybéli hátrányos helyzetű család megsegítéséért.
HAPPY GANG FEAT FLM („90” évek sztárjai), SZANDI (örökzöld dalaival), felvidéki mulatós SANCI&Victoriya (jó kedvre perdítt temperamentumos zene), GYURÁSZ ILDIKÓ ILDA énekesnö-ismert magyar TV2 show müsorából is, (régi és új dalok),
RÁK VIKI (nagyon jól ismert szlovák sorozatból -Susedia-„Ildikó”)- szinmüvésznö, az est házi gazdája.

Koncert bevételét- az egész öszeget a család új lakhatási biztosítására fordítják. Információk ITT olvashatóak. További részletek a plakáton olvashatóak.

Hittanévzáró Hanván
2024-06-16 11:00

Több mint szomszéd – vasárnapi program
2024-06-16 13:00 | Fő tér, Pozsony, Szlovákia
Június 10-e és 16-a között szervezik meg a Több mint szomszéd – magyar kulturális hét Pozsonyban című rendezvénysorozatot Pozsonyban.
A június 16-ai, vasárnapi program:
13:00 Szlovák és magyar fúvószenekarok koncertje
Fellépnek: Szlovák Köztársaság Fegyveres Erői Katonazenekara és a MH Szentendre Helyőrségi Zenekar
14:00 Laposa Julcsi Band (népzenei koncert)
15:40 Szilárd Piano Projekt
16:45 Golddies (régi idők slágerei)
Június 14–16. 10:00–18:00 A magyar turisztikai ügynökség kínálata.
Péntektől vasárnapig gasztronómiai és kézműves vásár / szegedi halászlé az óriásbográcsban.

Régészeti barangolások Rimaszombatban
2024-06-16 14:00
2024. június 14-én és 16-án a Gömör-Kishonti Múzeum csatlakozik a Franciaország Kulturális Minisztériumának égisze alatt megrendezésre kerülő Európai Régészeti Napok elnevezésű rendezvényhez.
Az Európai Régészet Napjai a régészet és a régészeti kutatás bemutatását szolgálják. Minden évben a világ számos országában régészeti intézmények és szervezetek kínálnak régészetet bemutató programokat és tevékenységeket minden korosztály és érdeklődési kör számára.
A 2024.évi Európai Régészeti Napokhoz hagyományosan a Gömör-Kishonti Múzeum is csatlakozik. A múzeum 2024. június 14-én 10:00 órakor iskolai csoportok számára, 2024. június 16-án 14:00 órakor pedig a nagyközönség számára szervez rendezvényt Régészeti barangolások Rimaszombatban címmel.
A rendezvény résztvevői a múzeum régésze, PhDr. Alexander Botoš kíséretében sétát tesznek Rimaszombat tágabb történelmi központjában, ahol az idegenvezető bemutatja a legjelentősebb régészeti leletek lelőhelyeit. A látogatók megtudhatják, hol fedezték fel Rimaszombatban a bronztárgyakat és egyéb kincseket, hol volt a település a bronzkorban, hol temették el halottaikat a település lakói, hova helyezhetőek a város történelmi magjának kialakulásának kezdetei a legrégebbi templommal, vagy miről és mikor kapta Rimaszombat a nevét.
A séta egyes állomásain a látogatók megismerkedhetnek a helyszínen feltárt régészeti leletekkel is.
A rendezvény célja a régészeti kulturális örökségben rendkívül gazdag Gömör-Kishonti régió régészetének és régészeti kutatásának bemutatása és népszerűsítése.

Mátyusföldi juniális
2024-06-16 15:00 | Csemadok székház udvara, Galánta, Szlovákia
Június 16-án, vasárnap 15.00 órai kezdettel szervezik meg a Mátyusföldi juniálist a galántai Csemadok székház udvarán.
A részletes program a plakáton olvasható.

Színház: A padlás
2024-06-16 17:00 | Városi Művelődési Központ, Fülek, Szlovákia
Június 16-án, vasárnap 17.00 órai kezdettel mutatja be a Kassai Thália Színház A padlás című darabot a Füleki Városi Művelődési Központban.

Színház: A padlás
2024-06-16 17:00 | Városi Művelődési Központ, Fülek, Szlovákia
Június 16-án, vasárnap 17.00 órai kezdettel mutatja be a Kassai Thália Színház Presser Gábor-Horváth Péter-Sztevanovity Dusán A padlás című darabját Füleken.
Rendező Dudás Péter.

Halottak napjától virágvasárnapig
2024-06-16 17:00 | Kultúrház, Fél, Szlovákia
Június 16-án, vasárnap 17.00 órai kezdettel szervezik meg a Halottak napjától virágvasárnapig című előadást a féli kultúrházban.

Holokauszt 80 – Megemlékezés a 80 éve elhurcolt párkányi zsidóságról
2024-06-17 16:00 | Izraelita hitközség temetője, Párkány, Szlovákia
Június 17-én, hétfőn 16.00 órai kezdettel szervezik meg a Holokauszt 80 címmel a megemlékezést a 80 éve elhurcolt párkányi zsidóságról a helyi izraelita hitközség temetőjében.
